
ประกาศสภาองค์การบริหารส่วนตำบลแม่เจ้าอยู่หัว
เรื่อง การประชุมสภา อบต.แม่เจ้าอยู่หัว  สมัยประชุมสามัญ  สมัยที่ ๔  ครั้งที่ ๑  ประจำปี ๒๕๕๓
------------------------------------------



ตามที่สภาองค์การบริหารส่วนตำบลแม่เจ้าอยู่หัว ได้มีมติกำหนดให้มีการประชุมสภาองค์การบริหารส่วนตำบลแม่เจ้าอยู่หัว  สมัยประชุมสามัญ  สมัยที่  ๔  ครั้งที่  ๑  ประจำปี ๒๕๕๓         ตั้งแต่วันที่  ๑ พฤศจิกายน  เป็นต้นไป  โดยมีกำหนดไม่เกิน  ๑๕  วัน  เพื่อการดำเนินกิจการของสภาองค์การบริหารส่วนตำบลแม่เจ้าอยู่หัว นั้น


ดังนั้น สภาองค์การบริหารส่วนตำบลแม่เจ้าอยู่หัว  จึงจัดให้มีการประชุมสภาองค์การบริหารส่วนตำบลแม่เจ้าอยู่หัว  สมัยสามัญ  สมัยที่  ๔  ครั้งที่ ๑  ประจำปี  ๒๕๕๓  ในวันที่  ๘  พฤศจิกายน  ๒๕๕๓  เวลา ๑๐.๐๐ น.  ณ  ห้องประชุมสภาองค์การบริหารส่วนตำบลแม่เจ้าอยู่หัว                และเพื่อให้การประชุมเป็นไปตามพระราชบัญญัติข้อมูลข่าวสารของทางราชการ พ.ศ. ๒๕๔๐ และ          พระราชกฤษฎีกาว่าด้วยหลักเกณฑ์และวิธีการบริหารจัดการบ้านเมืองที่ดี  พ.ศ. ๒๕๔๖ สภาองค์การบริหารส่วนตำบลแม่เจ้าอยู่หัว  จึงขอเชิญประชาชนที่สนใจเข้าร่วมรับฟังการประชุมสภาฯ ตามวัน เวลา และสถานที่ดังกล่าว


จึงประกาศให้ทราบโดยทั่วกัน

ประกาศ  ณ  วันที่      ๑    เดือน  พฤศจิกายน   พ.ศ. ๒๕๕๓    

( นายภักดี   ม้าแก้ว )

     ประธานสภาองค์การบริหารส่วนตำบลแม่เจ้าอยู่หัว
ประกาศการประชุมสภาองค์การบริหารส่วนตำบลแม่เจ้าอยู่หัว

